ԱՐՏԱՇԱՏ ՀԱՄԱՅՆՔԻ ՂԵԿԱՎԱՐ ԿԱՌԼԵՆ ՄԿՐՏՉՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ` ՀՀ ՍԱՀՄԱՆԱԴՐՈՒԹՅԱՆ ՕՐՎԱ ԱՌԹԻՎ

Սիրելի հայրենակիցներ, Արտաշատ միավորված համայնքի սիրելի բնակիչներ, ջերմորեն շնորհավորում եմ բոլորիս Հայաստանի Հանրապետության Մայր օրենքի` Սահմանադրության օրվա առթիվ:

1995 թվականի հուլիսի 5-ին ընդունվեց Հայաստանի Հանրապետության Սահմանադրությունը՝ մեր նոր պետականության համար կարևորագույն ու առանցքային իրադարձություն դառնալով: Սահմանադրության դերն ու նշանակությունը անգնահատելի է մեր երկրի համար՝ անկախ պետականության, համերաշխության և կայունության կարևոր ուղին կերտելիս:

Երկրի Մայր օրենքը հռչակում է, որ Հայաստանի Հանրապետությունն ինքնիշխան, ժողովրդավարական, սոցիալական, իրավական պետություն է: Այս գիտակցությամբ պետք է գործենք ամեն օր՝ օրենքի գերկայությամբ կերտելով ժողովրդավար և ուժեղ պետություն: Նաև հստակ գիտակցելով, որ յուրաքանչյուր պետության լավագույն երաշխավորը օրինապաշտ և օրենքով պաշտպանված քաղաքացին է:

Մենք բոլորս պետք է միասին շարունակենք կառուցել քաղաքականապես ու տնտեսապես զարգացած երկիր՝ հավատալով նրա լուսավոր ու պայծառ ապագային:

Կրկին շնորհավորում եմ բոլորիս այս կարևոր օրվա առթիվ, մեր պետությանը մաղթում եմ խաղաղ երկինք և բարեկեցություն:

Խոնարհվում եմ բոլոր ժամանակներում հանուն հայրենիքի ու ինքնիշխան պետության իրենց կյանքը զոհած մեր եղբայրների ու քույրերի հիշատակի առջև:

Մեր սիրով ու նվիրումով, օրենքի տառին համահունչ ամենօրյա աշխատանքով նպաստենք մեր երկրի վաղվա օրվան:

Շնորհավոր Սահմանադրության օրը։